Nafarroako Parlamentuko Lehendakaritzako, Funtzio Publikoko, Barneko eta Justiziako Batzordeak, 2017ko azaroaren 22an egindako bileran, honako erabaki hau onetsi zuen: “Erabakia. Horren bidez, Barne Ministerioa premiatzen da kargutik berehala ken dezan Gobernuak Aragoin duen ordezkaria, erantzukizun zuzena izan zuelako, egitez eta ez-egitez, irailaren 24an izandako gertakarietan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Espainiako Gobernuko Barne Ministerioa premiatzen du:

1. Kargutik berehala ken dezan Gobernuak Aragoin duen ordezkaria, erantzukizun zuzena izan zuelako, egitez eta ez-egitez, salatutako gertakarietan.

2. Behar diren jarduketak abiaraz ditzan, Fiskaltzak esku har dezan eta iker dezan Nafarroako eta Estatuko gainerako tokietako ordezkari politiko eta agintarien oinarrizko eskubideen urraketa”.

Iruñean, 2017ko azaroaren 22an

Lehendakaria: Ainhoa Aznárez Igarza